ศบค. รายงานผู้ติดเชื้อโควิด-19 วันนี้ 1,390 ราย เสียชีวิตเพิ่ม 3 คน
พญ.อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานตัวเลขผู้ติดเชื้อโควิด-19 วันนี้ เพิ่มขึ้น 1,390 ราย ผู้ป่วยยืนยันสะสม 43,742 ราย หายป่วยแล้ว 28,787 ราย รักษาตัวอยู่ที่โรงพยาบาล 14,851 ราย เสียชีวิตเพิ่ม 3 คน ผู้เสียชีวิตสะสมรวม 104 คน ผู้ป่วยยืนยันสะสมระลอกใหม่ ตั้งแต่วันที่ 1 เมษายน 2563 - 19 เมษายน 2564 จำนวน 14,879 ราย ผู้ติดเชื้อที่เพิ่มขึ้น 1,390 ราย เป็นผู้ที่ติดเชื้อในประเทศ 1,384 ราย เป็นผู้ป่วยรายใหม่จากระบบเฝ้าระวังและบริการ 1,058 ราย, จากการค้นหาเชิงรุกในชุมชน 326 ราย เป็นผู้ที่เดินทางจากต่างประเทศ 6 ราย กลับจากสหรัฐอาหรับเอมิเรตส์ 1 ราย, อินเดีย 1 ราย, บาห์เรน 2 ราย, มาเลเซีย 2 รายสำหรับสถานการณ์ผู้ติดเชื้อทั่วโลก 141.9 ล้านราย เสียชีวิตแล้วทั่วโลก 3 ล้านคน สหรัฐอเมริกามีผู้ติดเชื้อมากที่สุด 32.4 ล้านราย,ตามด้วยอินเดีย 15 ล้านราย เพียงวันเดียวผู้ติดเชื้อเพิ่มขึ้น 275,306 ราย, บราซิล 13.9 ล้านราย, ฝรั่งเศส 5.2 ล้านราย, รัสเซีย 4.7 ล้านราย ขณะที่ประเทศไทยอยู่ลำดับที่ 109ผู้เสียชีวิต 3 ราย รายแรกเป็นชาย อายุ 56 ปี อาชีพพนักงานเสิร์ฟในสถานบันเทิง กรุงเทพฯ มีโรคประจำตัวความดันโลหิตสูง เส้นเลือดในสมองตีบ กลับบ้านที่จังหวัดบุรีรัมย์ เมื่อวันที่ 7 เมษายน 2564  วันที่ 13 เมษายน 2564 มีอาการไอ นอนพักอยู่ที่บ้าน, วันที่ 17 เมษายน 2564 มีอาการเหนื่อยมากขึ้น หายใจติดขัด ติดต่อรถพยาบาลมารับ อาการแย่ลง เจ้าหน้าที่ทำการฟื้นคืนชีพไม่ดีขึ้น ผลการตรวจพบเชื้อโควิด-19 และเสียชีวิตในวันที่ 18 เมษายน 2564 เวลา 00.31 น.รายที่ 2 ผู้ป่วยเพศหญิงอายุ 84 ปี มีโรคประจำตัวคือ เบาหวาน ความดันโลหิตสูง หลอดเลือดหัวใจตีบ ไตวายเรื้อรังระยะสุดท้าย พักอยู่ที่กรุงเทพฯ มีประวัติสัมผัสผู้ป่วยยืนยันรายก่อนหน้าคือ หลานชายที่ทำงานในสถานบันเทิง รัชดา วันที่ 8 เมษายน 2564 มีอาการไข้ ไอ เหนื่อยหอบ ผลเอกซเรย์เป็นปอดอักเสบรุนแรง แพทย์พิจารณาใส่ท่อช่วยหายใจ, วันที่ 10 เมษายน 2564 ผลยืนยันพบเชื้อโควิค-19, วันที่ 16 เมษายน 2564 ความดันโลหิตตกและเสียชีวิตในเวลาต่อมารายสุดท้าย เป็นเพศหญิง อายุ 61 ปี อาชีพค้าขาย เป็นโรคเบาหวาน ความดันโลหิตสูงและไทรอยด์ ขณะป่วยอยู่ที่จังหวัดประจวบคีรีขันธ์ โดยวันที่ 6 เมษายน 2564 ร่วมรับประทานอาหารกับผู้ป่วยยืนยันรายก่อนหน้าที่ติดจากสถานบันเทิงหัวหิน วันที่ 8 เมษายน 2564 ตรวจหาเชื้อโควิด-19 เนื่องจากได้รับแจ้งว่าเพื่อนพบเชื้อ วันที่ 10 เมษายน 2564 ผลยืนยันพบเชื้อโควิค-19, วันที่ 11 เมษายน 2564 เข้ารับการรักษาในโรงพยาบาล, วันที่ 18 เมษายน 2564 มีภาวะติดเชื้อในกระแสเลือด กล้ามเนื้อหัวใจอักเสบและเสียชีวิตในเวลาต่อมา